હવે કર્ણાટક ઉપર સૌની નજર અને ભાવિ રાજકારણનો આધાર છે. કોંગ્રેસ માટે આ છેલ્લું મહત્ત્વનું રાજ્ય છે. સત્તા ટકાવી શકાય તો ભાજપ સામેના મોરચા-યુપીએની નેતાગીરી રાહુલ ગાંધીના ‘હાથ’માં હશે. ભાજપ માટે પણ કર્ણાટકનું મહત્ત્વ વિશેષ છે કારણ કે કર્ણાટકના પરિણામની અસર રાજસ્થાન, મધ્ય પ્રદેશ અને છત્તીસગઢની ચૂંટણી ઉપર પડશે. આ દષ્ટિએ 2019ની લોકસભાની ચૂંટણીના ટ્રેલર જેવી આ ચૂંટણી છે. દક્ષિણનાં રાજ્યોમાં ભાજપ માટે દ્વાર ખૂલી શકશે. લોકસભાની ચૂંટણીમાં તો ભાજપનો જયજયકાર થયો હતો – હવે રાજ્યોની ચૂંટણીમાં ખરી કસોટી છે.